Når flere tusinde mennesker skal forlade Aalborg på én gang, kan det godt skabe et virvar af trafikale problemer. Det måtte Nordjyllands Politi sande, da Aalborg centrum lørdag var én stor trafikprop omkring Vesterbro og Borgergade. - Lige nøjagtigt det kryds skabte voldsomme problemer lørdag. Busser og biler kunne ikke dreje til høje ad Vesterbro fra Kastetvej, lyder det fra vagtchef Henrik Beck fra Nordjyllands Politi. Derfor havde de søndag  - klog af skade - forberedt sig til det øjeblik, hvor DGI afslutningsshowet nåede sin ende og tusindvis af mennesker tøffede ud af byen. - Der kom mange tusinde mennesker fra Aalborg Stadion, og søndag var politi og hjemmeværn til stede for at regulere færdslen og forebygge samme kaos. Klokken 13 kunne politiet og hjemmeværnet forlade krydset igen.

Opsummering:
Søndag blev de sidste arme svunget til rytmisk musik i forbindelse med DGI Landsstævnet 2017.